ทำไมมีเลือดออกเวลาปัสสะวะในขณะที่มีประจำเดือน ลองเอานิ้วกดท้องตรงช่วงมดลูกเลือดก้ไหลออกมา ไม่เคยเป็นแบบนี้ แจ่ตรวจมะเร็งปากมดลูกมาแล้วปกติม่ปวดท้องด้วยค่ะแต่วันนี้หน่วงๆนิดนึงที่มดลูก
สวัสดีค่ะ 1. หากเลือดที่ออก ออกมาจากช่องคลอด และหากในขณะนี้ ยังอยู่ในช่วงระหว่างที่มีประจำเดือน การมีเลือดออกจากช่องคลอด ก็ย่อมถือว่าปกติดี2. หากเลือดที่ออก ออกจากท่อปัสสาวะ ถือเป็นอาการมีเลือดออกในปัสสาวะ ซึ่งเกิดได้จากหลายสาเหตุ เช่น- การติดเชื้อทางเดินปัสสาวะ เป็นสาเหตุที่พบได้บ่อย แต่มักมีอาการอื่นร่วมด้วย เช่นปวดหรือแสบขณะปัสสาวะถ่ายปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก-อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา-เนื้องอกหรือมะเร็งที่ไตหรือกระเพาะปัสสาวะดังนั้น ให้สังเกตว่า เลือดออกจากอวัยวะใด หากออกจากช่องคลอด ก็ไม่จำเป็นต้องทำอะไร แต่หากออกจากท่อปัสสาวะ ก็ควรดื่มน้ำมากๆ หากอาการไม่ดีขึ้น ก็ควรไปพบแพทย์เพื่อตรวจค่ะ